DWAL

Kasaysayan 
 1969-2002: DWAM 
Itinatag ang himpilang ito noong 1969 bilang DWAM-AM sa 1290 kHz. Nasa Calero Road ang una nitong tahanan. Gayunpaman, sa deklarasyon ng Batas Militar noong Setyembre 21, 1972, ito ang kabilang sa mga isinarang istasyong. Pagkatapos ng isang buwan, bumalik ito sa ere. Sa kalagitnaan ng dekada 70, lumipat ito sa Basilica Site sa Hilltop, Kumintang Ibaba.

Noong Nobyembre 23, 1978, lumipat ang talapihitan nito sa 1368 kHz. Noong 1984, lumipat muli ang talapihitan nito sa 1080 kHz, na dating pinag-arian ng DZBT mula 1980 hanggang 1983, nung lumipat ito sa Legazpi, Albay bilang DWRL.Co-workers condemn murder of Batangas election officer

Noong 2002, dahil sa kalumaan ng mga pasilidad ng himpilang ito, nawala ito sa ere. Napaso ang lisensya nito noong 2004 bago ito makabalik sa ere.

 2009-kasalukuyan: ALFM 
Noong kalagitnaan ng 2009, bumalik ito sa ere sa FM sa 95.9 MHz at may call letters na DWAL. ALFM 95.9 Radyo Totoo ang pangalan nito na binansagang Makipanalig, Makiugnay at Makidasal. Hindi kagaya ng kapatid nito na 99.1 Spirit FM, lisensyado ito sa Bayanihan Broadcasting Corporation na tagahawak ng lisensya ng mga himpilan ng radyo ng Catholic Media Network sa Quezon Province at Baler, Aurora. Higit pa rito, sa mga unang buwan ng pagsasahimpapawid nito, ang Radyo Natin Calamba na nasa sa parehong frequency ay humadlang sa pagsasahimpapawid ng ALFM. Naayos ang isyu nito noong 2010 nung lumipat ang Radyo Natin Calamba sa 106.3 MHz. Sa parehong taon, binago nila ang slogan sa Evangelization Radio, na kalaunan ay naging News and Evangelization Radio.Archdiocese of Gets a New FM Station

Noong Mayo 21, 2015, lumipat ang ALFM at Spirit FM sa bagong nitong tahanan sa Balmes Building sa C. Tirona Street. Ang Basilica Site ay giniba at ginawang mortuary para sa mga parokya.

Noong 2018, binansagan itong Katiwala Mo sa Serbisyo at Tunay na Balita.

 ALFM sa Telebisyon 
Ang TeleRadyo ng ALFM ay inilunsad noong Pangkalahatang halalan sa Pilipinas, 2016 sa MyCATV cable na nakabase sa Batangas sa pamamagitan ng Community Billboard Channel 8. Sa ilalim ng kasunduan na ginawa ng cable channel at ng istasyon, sabay-sabay na maglalabas ang channel ng mga programa ng ALFM sa umaga mula 7:00-10:30 am tuwing Linggo hanggang Biyernes, at 7:00-11:00 tuwing Sabado. Binansagan ito bilang Ang NewsRadio ng Batangueño. Noong Disyembre 2018, naging Asian Vision ang MyCATV.

 Mga sanggunian 

Kategorya:Mga koordinado sa Wikidata
Kategorya:Mga himpilang panradyo sa Batangas